Codroip e je une citadine di cirche 15.000 abitants logade dongje dal Tiliment, in provincie di Udin; lant tal specific, al è inte regjon clamade medi Friûl, ca viôt propite Codroip come cjâf lûc. Il non di Codroip al ven dal Latin Quadruvium, ch'al significhe incrôs, crosere; si sa di fat che Codroip e nasè parcè che, ai timps dai Romans, la int a si fermave a polsâ dilunc i viaçs in chest puest, e planc plancut a si son fermâts stabilmentri fin a fâ di Quadruvium un borc simpri pi impuartant. Inte frazion di Rivolt al di di vuê si pues cjatâ une impuartant base militâr.